લાખણી પંથકમાં છેલ્લા કેટલાક સમયથી બેન્કના ખોટા નો ડ્યુ સર્ટી બનાવી ખેડૂતોને આપવાનો કારોબાર ફુલ્યો ફાલ્યો છે. તેમાં પણ બેંક દ્વારા તેમની જ બેંકના નામે ખોટા દસ્તાવેજોનો ઉપયોગ કરવા છતાં આરોપીઓ વિરુદ્ધ નક્કર પગલાં લેવામાં ન આવતાં હોવાથી ગુનેગારોને ખુલ્લુ મેદાન મળ્યું છે. લાખણી તાલુકાના કમોડી ગામે રહેતા ભીલ વેસુભાઇ સવજીભાઈને પોતાની જમીન ઉપર 4.40 લાખ રૂપિયાનું ધિરાણ લીધેલ હોવા છતાં તેઓ દ્વારા ICICI બેન્કના ખોટા સિક્કા અને સહીવાળું નો ડ્યુ સર્ટી લાખણી તાલુકા સેવાસદનની ઇ-ધરા શાખામાં રજૂ કર્યું હતું.